
asupra propunerii legislative pentru modificarea art.174, alin.(3) din Legea învăţământului nr.84/1995, republicată, cu modificările şi completările ulterioare
(Pl. x. 651/2006)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.651/ 11 septembrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea art.174, alin.(3) din Legea învăţământului nr.84/1995, republicată, cu modificările şi completările ulterioare (Pl. x. 651/2006).


La întocmirea raportului, Comisia a avut în vedere avizele primite de la Comisia pentru buget, finanţe şi bănci, Comisia pentru cultură, arte şi mijloace de informare în masă, Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului.


Alături de familie, şcoală si biserică un aport însemnat la educaţia tineretului îl au instituţiile de cultură. Este motivul pentru care, în scopul facilitării accesului elevilor şi studenţilor la actul de cultură, Legea învăţământului nr. 84/1995 prevede o reducere de 50% a costului biletelor la muzee, concerte, spectacole de teatru, operă, film şi la alte manifestări culturale şi sportive organizate de instituţii publice. În condiţiile economiei de piaţă, costul „serviciilor” culturale si sportive este tot mai ridicat, devenind prohibitiv pentru mulţi tineri, îndeosebi pentru cei fără venituri, cum sunt elevii şi studenţii. 

Pe baza acestor considerente, pentru a încuraja şi sprijini în continuare participarea tinerilor la activităţile instituţiilor de cultura, propunem o modificare a legii nr. 84/1995, astfel încât elevii şi studenţii să beneficieze de o reducere de 75% a costului biletelor de acces la muzee, concerte, spectacole de teatru, operă, film şi la alte manifestări culturale şi sportive organizate de instituţii publice.


2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 28 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Gabriela Pasztor - secretar de stat, Ministerul Educaţiei şi Cercetării, domnul Mihaly Matekovics – director general, Ministerul Educaţiei şi Cercetării.

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este Cameră decizională.


5. Senatul a respins această propunere legislativă în şedinţa din 6 septembrie 2006.


În urma dezbaterii, în şedinţele din 11 şi 17 octombrie 2006, Comisia, cu 16 voturi pentru şi o abţinere, propune Plenului  adoptarea propunerii legislative, cu amendamentele din Anexă.

Anexă 

I. Amendamente admise

	Nr. crt.
	Text 
Legea învăţământului
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru modificarea art. 174, alin. (3) din Legea învăţământului nr.  84/1995, republicată, cu modificările şi completările ulterioare
	Titlul Legii: Lege pentru modificarea alineatului (3) al articolului 176, din Legea învăţământului nr.  84/1995
	Respectarea normelor de tehnică legislativă.

	2.
	---
	Articol unic - Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se modifică după cum urmează:
	Articol unic – Alineatul (3) al articolului 176 din Legea învăţământului nr. 84/1995, republicată în Monitorul Oficial al României, Partea I, nr. 606 din 10 decembrie 1999, cu modificările şi completările ulterioare, se modifică şi va avea următorul cuprins:
	Respectarea normelor de tehnică legislativă.

	3.
	Art.174 - (3) Elevii şi studenţii beneficiază de tarife reduse cu 50% pentru accesul la muzee, concerte, spectacole de teatru, operă, film şi la alte manifestări culturale şi sportive organizate de instituţii publice.
	Art.174, alin. (3) se modifică şi va avea următorul cuprins:


Elevii şi studenţii beneficiază de tarife reduse cu 75% pentru accesul la muzee, concerte, spectacole de teatru, operă, film şi la alte manifestări culturale şi sportive organizate de instituţii publice.
	(3) - Text nemodificat.

